CELEX: 31990R0737
Language: ro
Date: 1990-03-22 00:00:00
Title: Regulamentul (CEE) nr. 737/90 al Consiliului din 22 martie 1990 privind condițiile de import al produselor agricole originare din țările terțe în urma accidentului produs la centrala nucleară de la Cernobâl

11/Volumul 06
            
            
               RO
            
            
               Jurnalul Ofícial al Uniunii Europene
            
            
               25
            
         31990R0737
   
               L 082/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 737/90 AL CONSILIULUI
   
   din 22 martie 1990
   privind condițiile de import al produselor agricole originare din țările terțe în urma accidentului produs la centrala nucleară de la Cernobâl
   CONSILIUL COMUNITĂȚILOR EUROPENE,
   Având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât, ca urmare a accidentului produs la centrala electrică nucleară de la Cernobâl la 26 aprilie 1986, au fost dispersate în atmosferă cantități semnificative de elemente radioactive;
   întrucât Regulamentul (CEE) nr. 3955/87 (1), astfel cum a fost modificat prin Regulamentul (CEE) nr. 4003/89 (2), a fixat valorile maxime admise de radioactivitate pentru importurile de produse agricole originare din țările terțe și destinate consumului uman care trebuie să facă obiectul controalelor din partea statelor membre; întrucât regulamentul respectiv se aplică până la 31 martie 1990;
   întrucât, fără a aduce atingere aplicării (care poate interveni, la nevoie, în viitor) dispozițiilor Regulamentului (Euratom) nr. 3954/87 al Consiliului din 22 decembrie 1987 de stabilire a nivelurilor maxime permise de contaminare radioactivă a produselor alimentare și a furajelor după un accident nuclear sau altă situație de urgență radiologică (3), astfel cum a fost modificat prin Regulamentul (Euratom) nr. 2218/89 (4), Comunitatea trebuie să continue, având în vedere efectele specifice ale accidentului de la Cernobâl, să se asigure de faptul că produsele agricole și produsele agricole transformate destinate consumului uman și susceptibile de a fi contaminate sunt introduse în Comunitate numai în conformitate cu modalitățile comune stabilite;
   întrucât aceste modalități comune trebuie să asigure protecția sănătății consumatorilor, să mențină natura unificată a pieței și să prevină deturnările de comerț, fără a produce efecte adverse necorespunzătoare cu privire la comerțul dintre Comunitate și țările terțe;
   întrucât motivele care au fost luate în considerare la adoptarea Regulamentului (CEE) nr. 3955/87 sunt încă valabile, în special deoarece contaminarea radioactivă a unor anumite produse agricole originare din țările terțe afectate de accident încă depășește valorile maxime admise de radioactivitate fixate în regulamentul respectiv;
   întrucât respectarea valorilor maxime admise sus-menționate trebuie să fie supusă unor controale corespunzătoare, care pot conduce la interzicerea unor importuri în caz de nerespectare;
   întrucât contaminarea radioactivă a numeroase produse agricole a scăzut și va continua să scadă până la valorile existente înainte de accidentul de la Cernobâl; întrucât, de aceea, trebuie stabilită o procedură care să permită ca astfel de produse să fie excluse din domeniul de aplicare al regulamentului sus-menționat;
   întrucât nu este necesar, în cazul de față, să se aplice procedura prevăzută la articolul 29 din Directiva 72/462/CEE (5), având în vedere că prezentul regulament se referă la toate produsele agricole și produsele agricole transformate destinate consumului uman;
   întrucât, pentru a clarifica sau modifica, dacă este necesar, măsurile prevăzute de prezentul regulament, trebuie stabilită o procedură simplificată,
   ADOPTĂ PREZENTUL REGULAMENT:
   Articolul 1
   Cu excepția produselor improprii consumului uman enumerate în anexa I și a acelor produse care vor fi eventual excluse din câmpul de aplicare al prezentului regulament în conformitate cu procedura stabilită la articolul 7, prezentul regulament se aplică produselor originare din țările terțe menționate în:
   
               —
            
            
               Anexa II a tratatului;
            
         
               —
            
            
               Regulamentul (CEE) nr. 2730/75 al Consiliului din 29 octombrie 1975 privind glucoza și lactoza (6), astfel cum a fost modificat prin Regulamentul (CEE) nr. 222/88 al Comisiei (7);
            
         
               —
            
            
               Regulamentul (CEE) nr. 2783/75 al Consiliului din 29 octombrie 1975 privind regimul comun de comercializare a ovalbuminei și lactalbuminei (8), modificat prin Regulamentul (CEE) nr. 4001/87 al Comisiei (9);
            
         
               —
            
            
               Regulamentul (CEE) nr. 3033/80 al Consiliului din 11 noiembrie 1980 care stabilește regimurile de comercializare aplicabile anumitor mărfuri obținute prin prelucrarea produselor agricole (10), astfel cum a fost modificat prin Regulamentul (CEE) nr. 3743/87 al Comisiei (11);
            
         
               —
            
            
               Regulamentul (CEE) nr. 3035/80 al Consiliului din 11 noiembrie 1980 care stabilește normele generale cu privire la acordarea restituirilor la export privind anumite produse agricole exportate sub formă de mărfuri care nu intră sub incidența anexei II din tratat și criteriile de fixare a valorii restituirilor (12), astfel cum a fost modificat ultima dată prin Regulamentul (CEE) nr. 3209/88 (13).
            
         Articolul 2
   Fără a aduce atingere celorlalte dispoziții în vigoare, punerea în liberă circulație a produselor menționate la articolul 1 este supusă respectării valorilor maxime admise stabilite la articolul 3.
   Articolul 3
   Valorile maxime admise menționate la articolul 2 sunt următoarele:
   radioactivitatea maximă cumulată de cesiu - 134 și - 137 nu trebuie să depășească:
   
               —
            
            
               370 Bq/kg pentru lapte și produsele lactate enumerate în anexa II și pentru alimentele destinate hrănirii speciale a sugarilor în timpul primelor patru până la șase luni de viață, care îndeplinesc, prin ele însele, cerințele nutritive ale acestei categorii de persoane și care sunt introduse spre vânzare cu amănuntul în ambalaje identificate în mod clar și etichetate „preparat alimentar pentru sugari” (14);
            
         
               —
            
            
               600 Bq/kg pentru toate celelalte produse în cauză.
            
         Articolul 4
   (1)   Statele membre controlează valorile maxime admise fixate la articolul 3 cu privire la produsele menționate la articolul 1, având în vedere valorile de contaminare din țara de origine. Controlul poate include, de asemenea, prezentarea certificatelor de export. În conformitate cu rezultatele controalelor efectuate, statele membre vor lua măsurile necesare pentru aplicarea articolului 2, inclusiv interzicerea punerii în liberă circulație, de la caz la caz sau într-un mod general pentru un anumit produs.
   (2)   Fiecare stat membru comunică Comisiei toate informațiile referitoare la aplicarea prezentului regulament și, în special, cazurile importante de nerespectare a valorilor maxime admise. Comisia comunică aceste informații și celorlalte state membre.
   Articolul 5
   În cazul în care s-au înregistrat cazuri repetate de nerespectare a valorilor maxime admise, măsurile necesare pot fi luate în conformitate cu procedura stabilită la articolul 7. Astfel de măsuri pot include și interzicerea importului de produse originare din țara terță în cauză.
   Articolul 6
   Normele de aplicare ale prezentului regulament și orice modificare eventuală privind produsele din anexa I și lista de produse excluse din prezentul regulament se adoptă în conformitate cu procedura stabilită la articolul 7.
   Articolul 7
   (1)   Comisia este asistată de un comitet ad hoc format din reprezentanții statelor membre și prezidată de un reprezentant al Comisiei.
   (2)   Reprezentantul Comisiei va înainta comitetului un proiect cu măsurile ce urmează a fi luate. Comitetul emite avizul privind proiectul într-un termen pe care președintele îl poate stabili în funcție de urgența subiectului în cauză. Avizul este emis cu majoritatea stabilită la articolul 148 alineatul (2) din tratat pentru deciziile pe care Consiliul trebuie să le adopte la propunerea Comisiei. Voturile reprezentanților statelor membre sunt ponderate, conform articolului menționat anterior. Președintele nu participă la vot.
   (3)   Comisia va adopta măsuri care se vor aplica imediat.
   Cu toate acestea, în cazul în care aceste măsuri nu sunt în conformitate cu avizul comitetului, Comisia le va comunica imediat Consiliului. În acest caz:
   
               —
            
            
               Comisia poate amâna aplicarea măsurilor adoptate pentru o perioadă de cel mult o lună de la data respectivei comunicări;
            
         
               —
            
            
               Consiliul, hotărând cu majoritate calificată, poate lua o decizie diferită în termenul menționat la prima liniuță.
            
         Articolul 8
   Prezentul regulament intră în vigoare de la 1 aprilie 1990.
   Acest regulament expiră la 31 martie 1995, cu excepția cazului în care Consiliul decide altfel înaintea acestei date, în special în cazul în care lista de produse excluse menționată la articolul 6 trebuie să cuprindă toate produsele corespunzătoare consumului uman la care se aplică prezentul regulament.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 martie 1990.
      
         
            Pentru Consiliu
         
         
            Președinte
         
         P. FLYNN
         
      
   
   
      (1)  JO L 371, 30.12.1987, p. 14.
   
      (2)  JO L 382, 30.12.1989, p. 4.
   
      (3)  JO L 371, 31.12.1987, p. 11.
   
      (4)  JO L 211, 27.7.1989, p. 1.
   
      (5)  JO L 302, 31.12.1972, p. 28.
   
      (6)  JO L 281, 1.11.1975, p. 20.
   
      (7)  JO L 28, 1.2.1988, p. 1.
   
      (8)  JO L 282, 1.11.1975, p. 104.
   
      (9)  JO L 377, 31.12.1987, p. 44.
   
      (10)  JO L 323, 29.11.1980, p. 1.
   
      (11)  JO L 352, 15.12.1987, p. 29.
   
      (12)  JO L 323, 29.11.1980, p. 27.
   
      (13)  JO L 286, 20.10.1988, p. 6.
   
      (14)  Valoarea maximă aplicabilă produselor concentrate sau deshidratate va fi calculată în funcție de produsul reconstituit gata pentru consum.
   ANEXA I
   Produse improprii consumului uman
   
               Codul NC
            
            
               Descrierea mărfurilor
            
         
               ex 0101 19 90
            
            
               Cai de curse
            
         
               ex 0106 00 99
            
            
               Altele (animale vii, cu excepția iepurilor de casă și a porumbeilor: nu sunt destinate consumului uman)
            
         
               ex 0301
            
            
               Pești vii ornamentali
            
         
               0408 11 90
               0408 19 90
               0408 91 90
               0408 99 90
            
            
               Ouă, fără coajă, și gălbenușuri de ouă, improprii consumului uman (1)
               
            
         
               ex 0504
            
            
               Mațe, bășici și stomacuri necomestibile de animale (altele decât peștii), întregi sau părți din acestea
            
         
               0511 10 00
               ex 0511 91 90
               0511 99 10
               0511 99 90
            
            
               Produse de origine animală care nu sunt specificate sau incluse, cu excepția sângelui comestibil de animale; animale moarte menționate la capitolul 1 sau capitolul 3, improprii consumului uman
            
         
               0713 20 10
               0713 31 10
               0713 32 10
               0713 33 10
               0713 39 10
               0713 40 10
               0713 50 10
               0713 90 10
            
            
               Leguminoase uscate, cu coajă, decorticate sau nedecorticate sau tăiate în bucăți, pentru însămânțare
            
         
               1001 90 10
            
            
               Alac pentru însămânțare (1)
               
            
         
               1005 10 11
               1005 10 13
               1005 10 15
               1005 10 19
            
            
               Porumb hibrid pentru însămânțare (1)
               
            
         
               1006 10 10
            
            
               Orez pentru însămânțare (1)
               
            
         
               ex 1007 00 00
            
            
               Sorg hibrid pentru însămânțare (1)
               
            
         
               1201 00 10
               1202 10 10
               1204 00 10
               1205 00 10
               1206 00 10
               1207 10 10
               1207 20 10
               1207 30 10
               1207 40 10
               1207 50 10
               1207 60 10
               1207 91 10
               1207 92 10
               1207 99 10
            
            
               Semințe și fructe oleaginoase, întregi sau sfărâmate, pentru însămânțare (1)
               
            
         
               1209 11 00
               1209 19 00
               1209 21 00
               1209 23 10
               1209 24 00
               1209 26 00
               1209 30 00
               1209 91
               1209 99
            
            
               Semințe, fructe și spori din soiul celor utilizate pentru însămânțare
            
         
               1501 00 11
            
            
               Untură de porc topită sau alte grăsimi de porc destinate altor utilizări industriale decât producerea alimentelor destinate consumului uman (1)
               
            
         
               1502 00 10
            
            
               Grăsime (seu) de bovine, oi și capre, crudă sau topită, obținută prin presare sau extragere cu solvenți, destinată altor utilizări industriale decât producerea alimentelor destinate consumului uman (1)
               
            
         
               1503 00 11
            
            
               Stearină și oleostearină de untură de porc topită destinate utilizării industriale (a) (1)
               
            
         
               1503 00 30
            
            
               Ulei de seu destinat altor utilizări industriale decât producerea alimentelor destinate consumului uman (1)
               
            
         
               1505 10
            
            
               Grăsime de lână (usuc) și alte substanțe cu conținut de grăsime derivate din aceasta (inclusiv lanolină)
            
         
               1507 10 10
               1507 90 10
            
            
               Ulei de boabe de soia și fracțiunile acestuia, rafinat sau nerafinat, dar nemodificate chimic, destinat altor utilizări tehnice decât producerea alimentelor destinate consumului uman (1)
               
            
         
               1508 10 10
               1508 90 10
            
            
               Ulei de arahide și fracțiunile acestuia, rafinat sau nu, dar nemodificate chimic, destinate altor utilizări tehnice sau industriale decât producerea alimentelor destinate consumului uman (1)
               
            
         
               1511 10 10
            
            
               Ulei brut de palmier și fracțiunile acestuia, rafinat sau nerafinat, dar nemodificate chimic, destinate altor utilizări tehnice sau industriale decât producerea alimentelor destinate consumului uman (1)
               
            
         
               1515 30 10
            
            
               Ulei de ricin și fracțiunile acestuia destinate producției de acid aminoundecanoic pentru fabricarea de fibre textile sintetice sau de materiale plastice artificiale (1)
               
            
         
               1515 40 00
            
            
               Ulei de tung și fracțiunile acestuia
            
         
               1515 90 10
            
            
               Uleiuri de oiticica, ceară mirt și ceară de Japonia; fracțiunile acestora
            
         
               1511 90 91
               1512 11 90
               1512 19 10
               1512 19 90
               1512 21 10
               1512 29 10
               1513 11 10
               1513 19 30
               1513 21 11
               1513 21 19
               1513 29 30
               1514 10 10
               1514 90 10
               1515 11 00
               1515 19 10
               1515 21 10
               1515 29 10
               1515 50 11
               1515 50 91
               1515 90 21
               1515 90 31
               1515 90 40
               1515 90 60
               1516 20 91
               1516 20 99
            
            
               Alte uleiuri pentru utilizări tehnice sau industriale, altele decât producerea alimentelor destinate consumului uman (1)
               
            
         
               1518 00 31
               1518 00 39
            
            
               Uleiuri vegetale fixe, fluide, amestecate, destinate altor utilizări tehnice sau industriale decât producerea alimentelor destinate consumului uman (1)
               
            
         
               2207 20 00
            
            
               Alcool etilic și alte băuturi spirtoase; alterat, de orice tărie
            
         
               3823 10 00
            
            
               Aglomeranți preparați pentru miezuri sau forme turnate
            
         
               4501
            
            
               Plută naturală, brută sau preparată simplu; reziduu de plută; plută zdrobită granulată sau măcinată
            
         
               5301 10 00
               5301 21 00
               5301 29 00
            
            
               In, brut sau prelucrat dar netors
            
         
               5302
            
            
               Cânepă naturală (Cannabis sativa L.), brută sau prelucrată, dar netoarsă; câlți și reziduu de cânepă naturală (inclusiv reziduu de tors și tulpina granată)
            
         
               ex capitolul 6
            
            
               Plante vii și produse de floricicultură, cu excepția plantelor și a rădăcinilor de cicoare reglementate la subpoziția 0601 20 10
            
         
      (1)  Înregistrările reglementate în această subpoziție sunt supuse condițiilor stabilite în dispozițiile comunitare relevante.
   ANEXA II
   Laptele și produsele lactate cărora li se aplică o valoare maximă admisă de 370 Bq/kg
   
               Codurile NC
            
            
               0401
            
         
               0402
            
         
               0403 10 11 la 39
            
         
               0403 90 11 la 69
            
         
               0404